Eurosong 1988.

**Eurosong 1988** bila je 33. po redu Eurovizija. Održana je 30. aprila 1988. u Dublinu, nakon što je Irska pobijedila 1987. Voditelji su bili Pat Kenny i Michelle Rocca. Televizijski domaćin je bio Raidió Teilifís Éireann (RTÉ) koji je prepravio stil šoua kako bi privukao mlađu publiku.

Pobijedila je Švicarska s pjesmom "Ne partez pas sans moi", koju je pjevala buduća međunarodna superzvijezda Celine Dion i koju je napisao Atilla Şereftuğ s tekstom na francuskom jeziku kojeg je napisala Nella Martinetti. Švicarska je pobijedila sa samo jednim bodom ispred Ujedinjenog Kraljevstva. 21 država je nastupila, iako je bilo planirano da nastupe 22 zemlje, naime Kipar se povukao nakon što je otkriveno da je pjesma koja ih je trebala nastupati već izvedena prije. Da su nastupili, pjevali bi pod rednim brojem 2.

## Format
### Grafički dizajn
Televizijski domaćin RTÉ je zaposlio Declan Lowneya, koji je poznat po režiranju muzičkih spotova i programa za mlade. Bio je režiser ove godine, kako bi prepravio takmičenje da privuče mlađu publiku. Klasična tablica s bodovima je zamijenjena sa dva velika videozida na dvije strane pozornice, koji su također prikazivali slike pjevača iz zelene sobe. Također, umjesto klasične tablice prikazana je digitalna kompjuterizovana tablica.

Pozornica je bila najveća i najrazrađenija do tada. Napravljena je tako da je arena izgledala veća nego u stvarnosti.

Razglednice su prikazivale pjevače koji nešto rade u Irskoj.

Lowney je bio režiser i čina tokom pauze, koji je bio nakon svih pjesama i prije glasanja. To je bio spot irske rock grupe Hothouse Flowers, koji je snimljen u 11 zemalja širom Europe i bio je najskuplji spot ikada snimljen u Irskoj.

### Glasanje
Po 10 favorita svake države nagrađivana su sa po 12, 10 pa 8 i tako do 1 boda u zavisnosti kako je glasao žiri te države.

Ovo je bilo jedno od najnapetijih glasanja. Kada su ostale još tri zemlje, UK je vodio sa 133 boda, a Švicarska je imala 118. Kada je treća zadnja zemlja, Francuska, dala Švicarskoj samo 1 bod, svi su mislili da će UK pobijediti, čak i ako Švicarska dobije dvije zadnje dvanaestice, UK-u bi trebalo samo 11 bodova do sigurne pobjede. Nažalost, Francuska nije dala bodove UK-u, a Portugal, pretposljednja zemlja koja je glasala, dala je UK-u 3 boda, a Švicarskoj maksimalnih 12.

Ujedinjeno Kraljevstvo je još uvijek vodilo sa 5 bodova prednosti ispred Švicarske. Ostala je još samo Jugoslavija, koja kada je počela davati bodove, u publici se počela osjećati napetost. Prva je dobila bodove Švicarska, njih 6, te je prešla u vodstvo. Bilo je vjerovatno da će UK dobiti neki od visokih bodova. Ipak, nije dobila ni jedan bod od Jugoslavije, i Švicarska je pobijedila sa samo jednim bodom ispred UK-a.

## Takmičari
21 država se takmičila, iako je planirano da se takmiče 22. Naime Kipar je odustao nakon što je otkriveno da je pjesma 'Thimame' već izvedena na kiparskom nacionalnom finalu 1984. gdje je bila 3. Pošto je već bilo prekasno da se promijeni pjesma, Kipar nije učestvovao.

Ovo je bila druga pobjeda Švicarske, nakon što su pobijedili 1956., i zadnji puta da je pobijedila pjesma na francuskom jeziku.

Eurosong 1988. je pomogao dvijema pjevačicama da ostvare međunarodnu karijeru. To su Celine Dion i predstavnica Luksemburga, Lara Fabian. Celine Dion je, kada je pobijedila, bila poznata samo u francuskom govornjom području. Poslije pobjede snimila je pjesme na engleskom i u sljedećim godinama postat će svjetski poznata. Lara Fabian započela je uspješnu karijeru poslije Eurosonga u mnogim državama svijeta, pretežno sa francuskim repertoarom.

Sedam izvođača se vratilo: danska grupa Hot Eyes je predstavljala Dansku 1984 i 1985, finska grupa Boulevard predstavljala je Finsku prošle godine, Izraelac Re'uven Gvitrz, pobjednik iz 1979 kao dio grupe Milk and Honey bio je prateći pjevač za Yardenu Arazi, koja je predstavljala Izrael 1976 kao dio grupe Chocolat, Menta, Mastik i vodila je Eurosong 1979. , Portugalka Dora pjevala je za Portugal 1986, Šveđanin Tommy Körberg predstavljao je Švedsku 1969, a turska grupa MFÖ predstavljala je Tursku 1985.

### Rezultati
## Tablica
### 12 bodova 
## Bilješke
## Reference
Kategorija:1988. u Irskoj
Kategorija:1988. u muzici
Kategorija:Muzika u Irskoj
Kategorija:Eurosong